2013 Legjobb szerepjátéka - Fejlődéstörténet
Mike • 2014-01-26 18:48:55 • Rovat: Egyéb
Sajnos a tavalyi évben nem dúskálhattunk az RPG címek között, de szerencsére akadt pár olyan játék, amire megérte áldozni a drága időnkből. Külön érdekesség, hogy a tömeg leginkább a különféle kézikonzolokon igyekezett sikert-sikerre halmozni, méghozzá nem is annyira rosszul. Lássuk hát a felhozatalt!
2013 Legjobb szerepjátéka - Fejlődéstörténet (HD)
Szerencsére hazánk fiai is bekerültek a top RPG kategóriánkba, hiszen bár a The Incredible Adventures of Van Helsing nem újított sokat, a meglévő elemeket remekül keverte és prezentálta. A Kickstarter-es projektekre is megéri odafigyelni, amit mi sem bizonyít jobban, mint a Shadowrun Returns, ami kevés szabadságot biztosított ugyan, de a történet mélysége mindenért kárpótolt minket. Végül pedig hozzuk a JRPG frontot, amit tavaly a Pokemon X and Y, a Ni No Kuni: Wrath of the White Witch és a Bravely Default képviselt.
Gyermeki báj, mély történet, hatalmas bejárható terület és remek ötletek tömkelege. Ez kérem a Ni No Kuni: Wrath of the White Witch, ami egy olyan mesebeli cím, amiről kár lenne lemaradni bárkinek is.
A 2013-as esztendő legjobb szerepjátéka a GameTeVe stábja szerint a Ni No Kuni: Wrath of the White Witch.
Címkék: 2013, Legjobb szerepjátéka, The Incredible Adventures of Van Helsing, Pokemon X and Y, Shadowrun Returns, Ni No Kuni: Wrath of the White Witch, Bravely Default